Usher bars in trane uit in die hof | Nuus24
Usher finaal geskei
Usher spandeer R50 k by Waterfront
Los Angeles – Die sanger Usher het in trane uitgebars nadat bewerings dat hy 'n slegte pa is, Maandag in 'n hof in Atlanta gemaak is. Die 33-jarige sanger was deur sy eksvrou, Tameka Foster, se prokureur daarvan beskuldig dat hy te veel partytjie hou en het foto's van hom by nagklubs gewys terwyl hy onlangs in Europa was. Die prokureur het ook aan hom gevra of hy dwelms geneem het om te probeer wys dat hy nie geskik is om 'n ouer te wees nie en sodoende nie meer tyd met sy kinders Usher Raymond V (4) en Naviyd Ely (3) hoef te spandeer nie.Volgens die skinderwebwerf TMZ het Usher erken dat hy dagga gerook het maar dat hy dit nie voor die kinders gedoen het nie. Usher en Foster, wat amper twee jaar getroud was, het in Junie 2009 egskeidingsdokumente by 'n hof ingedien. Foster het later hofdokumente in Georgia ingedien en gevra dat Usher nie meer gesamentlike toesig oor hul seuns moet hê nie. Die verhoor sou Dinsdag voortgaan.– Bang Showbiz.– Volg Nuus24 op Twitter.
Nico van der Merwe sê...
Jip. "By the way" : Het die SAP nou al die ouens gevang wat R 3 miljoen rand se snoepiegeld by Soccer City gesteel het? Laas was hulle op die drumpel van arrestasies..